2014.7.1. Az Európai Unió Hivatalos Lapja L 192/9 A TANÁCS 722/2014/EU RENDELETE (2014. június 24.) az egyes mezőgazdasági és ipari termékek tekintetében a közös vámtarifában rögzített autonóm vámtételek felfüggesztéséről szóló 1387/2013/EU rendelet módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 31. cikkére, tekintettel az Európai Bizottság javaslatára, mivel: (1) — Az Unió érdeke, hogy a közös vámtarifában rögzített autonóm vámtételek teljesen felfüggesztésre kerüljenek 100 olyan termék esetében, amelyek jelenleg nem szerepelnek az 1387/2013/EU tanácsi rendelet (!) I. mellékle- tében. Az említett termékeket ezért be kell illeszteni a szóban forgó mellékletbe. (2) — Az Uniónak már nem érdeke a közös vámtarifában rögzített autonóm vámtételek felfüggesztésének fenntartása az 1387/2013/EU rendelet I. mellékletében jelenleg felsorolt termékek közül hét termék esetében. Az említett termé- keket ezért törölni kell a szóban forgó mellékletből. (3) — A termékekkel kapcsolatos technikai fejlődésre és a piaci gazdasági folyamatokra, vagy a nyelvi kiigazításokra való tekintettel az 1387/2013/EU rendelet I. mellékletében módosítani szükséges 76 felfüggesztéshez kapcsolódó árumegnevezést. Emellett ki kell igazítani négy további termék TARIC-kódját. Ezen túlmenően három termék esetében többszörös besorolásra van szükség. Az 1387/2013/EU rendelet I. mellékletében levő felfüggesztések jegyzékéből törölni kell azokat a felfüggesztéseket, amelyekre vonatkozóan módosításokat kell elvégezni, majd azokat újra be kell illeszteni az említett jegyzékbe. (4) — Az Unió érdekeit figyelembe véve négy termék esetében szükség van a kötelező felülvizsgálat időpontjának módo- sítására annak érdekében, hogy lehetőség nyíljon ezen időponton túl is vámmentes behozatalra. Az említett termékek felülvizsgálatára sor került, és meghatározták következő kötelező felülvizsgálatuk időpontját is. Ezért a felülvizsgált felfüggesztéseket törölni kell az 1387/2013/EU rendelet I. mellékletében levő felfüggesztések jegyzé- kéből és azokat a szükséges módosításokat követően újra be kell illeszteni az említett jegyzékbe. (5) — Négy különböző árumegnevezés alá tartozó négy terméket át kell csoportosítani. Az említett négy terméket két árumegnevezés alá kell besorolni. Ezen túlmenően feleslegessé vált az említett négy termékhez kapcsolódó négy felfüggesztés jelenlegi kettős besorolása, ezért azt módosítani kell. Az 1387/2013/EU rendelet I. mellékletében foglalt felfüggesztések jegyzékéből törölni kell az említett felfüggesztéseket, majd a módosított felfüggesztéseket újra be kell illeszteni az említett jegyzékbe. (6) — Annak érdekében, hogy megfelelő módon biztosítani lehessen a 4408 39 30 10-es TARIC-kódú termékekben érdekelt vállalkozások versenyképessége tekintetében a felfüggesztésből származó előnyöket, e termékek vonatko- zásában a felfüggesztést 2014. január 1-jétől kell alkalmazni. (7) — Az egyértelműség érdekében a módosított bejegyzéseket csillaggal kell megjelölni. (8) — Az 1387/2013/EU rendelet II. mellékletét ki kell egészíteni kiegészítő mértékegységekkel néhány olyan új termék esetében, amelyekre vonatkozóan felfüggesztéseket biztosítanak, hogy lehetővé váljék a megfelelő statisztikai ellen- őrzés. A következetesség érdekében az 1387/2013/EU rendelet I. mellékletéből törölt termékekre vonatkozó kiegészítő mértékegységeket a szóban forgó rendelet II. mellékletéből is törölni kell. (9) — Az 1387/2013/EU rendeletet ezért ennek megfelelően módosítani kell. (10) — Mivel az e rendelet szerint megállapított módosításoknak 2014. július 1-jén kell hatályba lépniük, ezt a rendeletet ugyanezen időponttól kell alkalmazni, és annak az Európai Unió Hivatalos Lapjában való kihirdetése napján hatályba kell lépnie, () A Tanács 2013. december 17-i 1387/2013/EU rendelete az egyes mezőgazdasági és ipari termékek tekintetében a közös vámtarifában rögzített autonóm vámtételek felfüggesztéséről és az 1344/2011/EU rendelet hatályon kívül helyezéséről (HL L 354., 2013.12.28., 201. 0.).